અમદાવાદ, 16 ઓક્ટોબર: ગુજરાતમાં વાપીના 13 વર્ષના ગ્રંથ ઠક્કરે વર્લ્ડ મેંટલ અરિથમેટિક ચેમ્પિયન બનીને ગુજરાતનું જ નહીં પરંતુ ભારતનું પણ નામ આખી દુનિયામાં રોશન કર્યું છે. ગ્રંથે જર્મનીના ડ્રેસડેન સિટીમાં છઠ્ઠા વર્લ્ડ ચેમ્પિયનશિપ ઇન મેંટલ અરિથમેટિક પર કબ્જો કરીને સૌને ચોંકાવી દીધા છે. 12 ઓક્ટોબરના રોજ ગ્રંથે આ એવોર્ડ પોતાના નામે કરી લીધો. આ વિશ્વ સ્તરની સ્પર્ધાના જજોએ ગ્રંથની ક્ષમતા પર ગર્વ સાથે આશ્ચર્ય વ્યક્ત કર્યું.